**Ministru kabineta rīkojuma projekta „Par projekta „Latvijas nacionālā programma Eiropas Attīstības gada aktivitāšu īstenošanai” nacionālo koordinatoru, granta saņēmēju un projekta līdzfinansējuma nodrošināšanu” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. |  Pamatojums | Rīkojuma projekts izstrādāts saskaņā ar * Ministru kabineta 2014. gada 7. aprīļa rīkojuma Nr.151 „Par Valdības rīcības plānu Deklarācijas par Laimdotas Straujumas vadītā Ministru kabineta iecerēto darbību īstenošanai’’ 2. pielikumu „Valdības rīcības plāns Deklarācijas par Laimdotas Straujumas vadītā Ministru kabineta iecerēto darbību īstenošanai’’;
* Ministru kabineta 2014. gada 12. marta rīkojumu Nr.112 „Par Attīstības sadarbības politikas plānu 2014. gadam’’.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. **Eiropas tematiskais gads**

Katru gadu Eiropas Parlaments un Eiropas Komisija pasludina Eiropas tematisko gadu, lai pievērstu sabiedrības uzmanību aktuālai tēmai Eiropas Savienības ietvaros. Saskaņā ar Eiropas Parlamenta un ES Padomes 2014. gada 16. aprīļa lēmumu Nr.472/2014/ES „Par Eiropas gadu attīstībai” 2015. gads tematiski būs veltīts attīstības sadarbības tēmai (turpmāk - Eiropas attīstības gads). 1. **Tematiskā gada īstenošana Latvijā**

Attīstības sadarbība izvēlēta par Eiropas gada tēmu, jo:1. ES ir lielākais palīdzības sniedzējs pasaulē, un ir nepieciešams aktīvāk skaidrot sabiedrībai, kāpēc ES sniedz attīstības palīdzību un kādi ir abpusējie ieguvumi;
2. 2015. gadā noslēdzas ANO Tūkstošgades attīstības mērķu termiņš un ANO dalībvalstīm būs jāvienojas par jauniem ilgtspējīgas attīstības mērķiem pēc 2015. gada (post-2015 process).

Attīstības gada mērķis ir informēt sabiedrību par ES un Latvijas attīstības sadarbības politiku, kā arī veicināt indivīdu izpratni par attīstības sadarbības nozīmi, ieguvumiem, ES un dalībvalstu ieguldījumu ilgtspējīgā attīstībā.* 1. **Finansējums**

Atšķirībā no līdzšinējās prakses 2015. gadā pirmo reizi dalībvalstīm aktivitāšu organizēšanai tiks nodrošināts EK finansējums (līdz 80% no īstenojamā projekta budžeta). Pieejamais maksimālais līdzfinansējums katrai dalībvalstij iekļauj pamatsummu galveno aktivitāšu īstenošanai, kā arī papildus summu, kuras aprēķinos ņem vērā iedzīvotāju skaitu, dzīves dārdzību, kā arī ES iestāšanās gadu. Papildus finansējums tiks piešķirts valstīm, kas ir ES dalībvalstis kopš 2004. gada, t.sk., Latvija, ņemot vērā šo valstu salīdzinoši nelielo pieredzi attīstības sadarbībā.Aptuvenā summa, ko Latvija varētu saņemt, ir maksimāli 100 000 *euro*. Savukārt līdzfinansējums 25 000 *euro* apmērā ir jānodrošina no nacionālā budžeta.  * 1. **Nacionālā darba programma**

Lai saņemtu finansējumu, Latvijai līdz š.g. 1. septembrim Eiropas Komisijai jāiesniedz Attīstības gada nacionālā programma, pamatojoties uz Komisijas attīstības sadarbības direktorāta (*EuropeAid*) granta projektu vadlīnijām (EuropeAid/136046/DH/ACT/Multi), kas tika saņemtas š.g. jūnija beigās un ir balstītas Eiropas Parlamenta un ES Padomes 2014. gada 16. aprīļa lēmumā Nr.472/2014/ES „Par Eiropas gadu attīstībai”. Visām dalībvalstīm ir garantēta granta piešķiršana, ja tiek nodrošināta programmas atbilstība Komisijas noteiktajiem kritērijiem. Lēmumu par programmas finansēšanu Eiropas Komisija pieņems līdz š.g. 31. oktobrim. Līgums tiks parakstīts līdz š.g. 15. decembrim, un 80% no EK piešķirtā finansējuma tiks pārskaitīti nacionālās programmas galvenā īstenotāja norādītajā kontā līdz š.g. beigām.Nacionālajā programmā jeb projekta pieteikumā ir nepieciešams aprakstīt un pamatot visas plānotās Attīstības gada aktivitātes, darba metodes, programmas īstenotājus, izvērtēšanas kritērijus un detalizētu budžeta plānu.Š.g. sākumā tika uzsākts darbs pie nacionālās programmas izveides, tiekoties gan tematisko grupu (privātais sektors, komunikāciju jautājumi, kultūra, attīstības izglītība), gan Attīstības gada plānošanas darba grupas ietvaros. Š.g. 4. jūnija Konsultatīvās padomes attīstības sadarbības politikas jautājumos sēdē tika pieņemts lēmums par darba grupas izveidi Attīstības gada organizēšanas koordinēšanai.* + 1. Programmas īstenošanas mehānismi

Saskaņā ar Eiropas Komisijas vadlīnijām Attīstības gada īstenošanai katrai ES dalībvalstij jānozīmē nacionālais koordinators (*national coordinator*) un nacionālās programmas galvenais īstenotājs un reizē arī granta saņēmējs (*national beneficiary*). Ņemot vērā, ka Ārlietu ministrija ir Latvijas Attīstības sadarbības politikas koordinējošā institūcija, Ārlietu ministrija ir Attīstības gada nacionālais koordinators. Līdz ar to Ārlietu ministrija ir atbildīga par Attīstības gada plānošanu un īstenošanas pārraudzību nacionālā līmenī ciešā sadarbībā ar Eiropas Komisiju. Savukārt, pamatojoties uz Ārlietu ministrijas un LAPAS noslēgto sadarbības līgumu, nacionālās programmas galvenā īstenotāja un granta saņēmēja būs biedrība „Latvijas platforma attīstības sadarbībai’’ (LAPAS), kas apvieno Latvijas nevalstiskās organizācijas, kuras darbojas attīstības sadarbības jomā.Noslēgtais līgums noteiks abu pušu darba metodes, Ārlietu ministrijas virsvadību par gada prioritātēm, nepieciešamību iesaistīt aktivitāšu īstenošanā citus interesentus, piemēram, Latvijas Pašvaldību savienību, nevalstiskās organizācijas, kas nav LAPAS biedri, bet iesaistās attīstības sadarbībā, kā arī sociālos partnerus, neatkarīgos ekspertus, nozaru ministrijas u.c.LAPAS kā galvenais īstenotājs izvēlēts, jo tā ir Latvijas nacionālā platforma attīstības sadarbības nevalstiskajām organizācijām un Latvijas pārstāvis ES attīstības sadarbības nevalstisko organizāciju platformā – CONCORD. Papildus, LAPAS Latvijas prezidentūras Eiropas Savienības Padomē laikā īstenos plašu aktivitāšu loku – šāds Eiropas gada attīstībai programmas īstenošanas mehānisms nodrošinātu sinerģijas starp dažādām aktivitātēm un izvairīties no to pārklāšanās. LAPAS apvieno 33 Latvijas nevalstiskās organizācijas, kas darbojas attīstības sadarbībā un attīstības izglītības jomās. Biedrībai ir plaša pieredze projektu īstenošanā un informatīvo kampaņu veidošanā, kā arī interešu pārstāvībā Eiropas līmenī. LAPAS biedri ir arī aktīvi iesaistījušies Eiropas attīstības gada nacionālās programmas plānošanā kā Latvijas, tā Eiropas Savienības līmenī. Nacionālās programmas īstenošanai Ārlietu ministrijai būs jānodrošina līdzfinansējums 25 000 *euro* apmērā. Nepieciešamais finansējums ir jāparedz 2015. gada valsts budžetā. * + 1. Programmas izstrādes process un saturs

Lai nodrošinātu plašu ieinteresēto pušu iesaisti, Ārlietu ministrija aktīvi sadarbojas ar nevalstiskajām organizācijām, nozaru ministrijām, akadēmisko sektoru, pašvaldībām, privāto sektoru pārstāvošajām organizācijām un komunikāciju jomas ekspertiem. 2014. gada laikā ir notikušas vairākas neformālās visu ieinteresēto pušu sanāksmes. Tāpat arī notikušas diskusijas par nacionālās programmas izstrādi Konsultatīvās padomes attīstības sadarbības politikas jautājumos ietvaros. Konsultatīvā padome š.g. 4. jūnija sēdē pieņēma lēmumu par darba grupas izveidi Attīstības gada organizēšanai un īstenošanai. Pirmā darba grupas sanāksme notika š.g. 1. jūlijā.Paralēli notiek regulāra sadarbība ar dažādu jomu pārstāvjiem tehniskā līmeņa darba grupās – pašvaldības, akadēmiskais sektors, kultūras joma, attīstības izglītība, privātais sektors, komunikāciju jautājumi. Latvijas Nacionālās programmas mērķi* 1. **Veicināt sabiedrības izpratni par globālo attīstības sadarbību -** kas ir attīstības sadarbība, kādēļ tā ir nepieciešama un kas ir mainījies ES un Latvijas sniegtās palīdzības rezultātā:

a. Nodrošināt Eiropas Savienības darbības atspoguļojumu – informēt sabiedrību par ES darbu (un Latvijas lomu tajā) un sasniegtajiem rezultātiem;b. Veicināt izpratni par Latvijas divpusējo attīstības sadarbību un prioritātēm un stiprināt sabiedrības atbalstu attīstības sadarbības politikai. * 1. **Attīstīt indivīdu plašāku izpratni par jebkuras darbības ietekmi uz ilgtspējīgu attīstību kā Latvijā, tā sadarbības valstīs, veicinot indivīdu iesaisti attīstības sadarbībā un uzvedības paradumu maiņu.**

a. Veicināt ilgtspējīga patēriņa un ražošanas paradumus, godīgas tirdzniecības (*Fair trade)* kampaņu popularitāti Latvijas sabiedrībā;b. Informēt par iedzīvotāju iespējām iesaistīties attīstības sadarbībā un veicināt aktīvu līdzdalību – NVO, brīvprātīgajā darbā, filantropijā u.c.;c. Iesaistīt privāto sektoru attīstības sadarbības politikas īstenošanā;d. Veicināt politiku saskaņotības attīstībai principu ievērošanu Latvijas veidotajā un īstenotajā politikā, veicinot tādas politikas veidošanu, kas neatstāj negatīvu ietekmi uz attīstības valstīm, piemēram, tirdzniecības, lauksaimniecības u.c. politikas jomās.* 1. **Celt Latvijas attīstības sadarbības politikas veidotāju un īstenotāju kapacitāti un ekspertīzi un stiprināt to savstarpējo komunikāciju.**

Mērķa grupas Atbilstoši 2014. gada 16. aprīļa Eiropas Parlamenta un ES Padomes lēmumam Nr. 472/2014/EU par  Eiropas attīstības gadu, Eiropas attīstības gads ir attiecināms uz visiem Eiropas Savienības pilsoņiem. Nododamie galvenie vēstījumi tiks vērsti uz sabiedrību kopumā un konkrētām auditorijām, it īpaši jauniešiem un citām galvenajām mērķa grupām. Atbilstoši nacionālajai situācijai, katra dalībvalsts nosaka savas prioritārās mērķa grupas. Līdzšinējās diskusijās ar sadarbības partneriem ir identificētas sekojošas mērķa grupas, kurām gada ietvaros plānotas specifiskas aktivitātes/informēšanas kampaņas: * **Skolēni** un profesionālās izglītības iestāžu izglītojamie;
* **Jaunieši**, studenti un akadēmiskais personāls;
* **Lēmumu pieņēmēji** – parlamenta deputāti, nozaru ministriju darbinieki;
* **Latvijas pašvaldības**, īpaši ikgadējā konkursa „Eiropas gada pašvaldība” ietvaros, kas 2015. gadā veltīts attīstības sadarbībai;
* **Uzņēmēji** – veicināt izpratni par privātā sektora lomu attīstības veicināšanā, t.sk. par korporatīvo sociālo atbildību.
* **Plašsaziņas līdzekļi** ir gan mērķa grupa, gan īstenošanas rīks. Gada ietvaros plānota žurnālistu izpratnes celšana, kā arī plašas sabiedrības informēšana.

Īstenojot aktivitātes papildus nosauktajām mērķa grupām, būtiski ir aptvert tās cilvēku grupas, kuru attieksme pret attīstības sadarbību var tikt definēta kā „vienaldzīga”, piemēram, vecāki cilvēki un lauku kopienas. Attīstības gada aktivitāšu īstenošanas principi Nacionālās darba programmas izstrādes procesā īstenojamās aktivitātes un finansējuma sadalījums tiks noteikts pēc sekojošiem principiem:* Vienkāršība - jau esošo resursu un institucionālo sistēmu izmantošana un kapacitātes stiprināšana. Nav plānots izstrādāt daudz jaunu materiālu, bet pielāgot, apkopot, tulkot un izmantot jau esošo informāciju (filmas, bukleti, labās prakses piemēri, projektu ietvaros veidotie materiāli), atbilstoši mērķa grupu vajadzībām.
* Sadarbība un saskaņotība – Attīstības gada plānošanā un īstenošanā ir jāiesaista visas ieinteresētās puses – valsts iestādes, nevalstiskās organizācijas un eksperti –, tādējādi veicinot ilgtermiņa rezultātus un visu pušu interešu pārstāvību.
* Interaktīva pieeja – Indivīdu iesaistei Attīstības gada aktivitātēs, izpratnes veicināšanai un stāstu nodošanai vēlams izmantot interaktīvus rīkus, piemēram, infografikas un video, sociālos medijus, īpaši komunikācijā ar jauniešiem.
* Vietējais konteksts – Ņemot vērā ekonomisko situāciju Latvijā, izstrādājot Attīstības gada komunikāciju, īpaša uzmanība ir jāpievērš abpusējam izdevīgumam un Latvijas ieguvumiem no attīstības sadarbības. Papildus jāņem vērā arī pēdējo Eiropas Parlamenta vēlēšanu rezultāti, īpaši eiro skepticisma un nacionālisma pieaugums, tādēļ nododamās ziņas jāizstrādā īpaši uzmanīgi.

Nacionālā līmeņa komunikāciju kampaņaDaļu no Nacionālās programmas veidos arī komunikāciju kampaņa, kuras koordināciju nodrošinās Ārlietu ministrija, informējot gan par ES, gan Latvijas īstenoto attīstības sadarbību. Eiropas Komisija centralizēti plāno izplatīt informācijas materiālus un komunikāciju rīkus par ES īstenoto attīstības sadarbību, ko dalībvalstis varēs izmantot savās kampaņās – Attīstības gada logo, kalendārus, plakātus, faktu lapas un brošūras, video, infografikas, spēles, u.c. ES līmenī arī tiks rīkoti konkursi, piemēram, eseju, zīmējumu un video konkursi jauniešiem un bērniem.Papildus redzamības veidošanai katrā dalībvalstī tiks attīstīts ‘labās gribas vēstnieku’ tīkls ar mērķi piesaistīt sabiedrībā populārus cilvēkus Attīstības gada popularizēšanai. Jauniešu iesaistei īpaša uzmanība tiks pievērsta sociālajiem medijiem (facebook, draugiem.lv, twitter).Ziņas galvenokārt tiks nodotas ar ‘cilvēku stāstiem’ – atspoguļojot politikas rezultātus un globālas problēmas caur izmaiņām konkrētu cilvēku dzīvēs. Tiek plānots plaši iesaistīt arī Latvijas aktīvistus un attīstības sadarbības īstenotājus, kas dalīsies savā pieredzē, novērojumos un interesantos atgadījumos, strādājot partnervalstīs. 1. **Prezidentūru loma Attīstības gada īstenošanā**

Eiropas tematisko gadu ietvaros īpaša loma tiek atvēlēta arī attiecīgā gada ES Padomes prezidentūrām. Līdz ar to Attīstības gada atklāšanas pasākums tiks organizēts Latvijā, savukārt noslēguma pasākums - Luksemburgā. Ņemot vērā, ka 2015. gada pirmajā pusgadā Latvija pildīs prezidentūras pienākumus, Eiropas Komisija nodrošinās papildus līdzfinansējumu divu augsta līmeņa pasākumu organizēšanai Latvijā: 1. Eiropas Attīstības gada atklāšanas pasākums janvārī;
2. Augsta līmeņa konference par dzimumu līdztiesības jautājumiem attīstības sadarbības jomā, kas plānota 2015. gada martā.

Pašlaik arī notiek diskusijas ar Eiropas Komisiju par abu 2015. gadā ES Padomē prezidējošo valstu – Latvijas un Luksemburgas - kopīgām aktivitātēm ES līmenī Attīstības gada popularizēšanai.Ņemot vērā minēto, rīkojuma projekts paredz šādus uzdevumus:1. Apstiprināt Ārlietu ministriju kā nacionālo koordinatoru Eiropas attīstības gada organizēšanai Latvijā 2015. gadā.
2. Apstiprināt biedrību „Latvijas Platforma attīstības sadarbībai’’ kā galveno Eiropas Komisijas granta saņēmēju Eiropas Attīstības gada aktivitāšu īstenošanai.
3. Lai nodrošinātu Eiropas Attīstības gada nacionālās programmas īstenošanu Latvijā 2015. gadā, Ārlietu ministrijai, līdzfinansējumu Attīstības gada aktivitāšu īstenošanas projekta nodrošināšanai sedz no valsts budžeta 2015. gadam programmas „07.00.00 „Attīstības sadarbības projekti un starptautiskā palīdzība”.

Piešķirot 25 000 *euro,* būs iespēja piesaistīt 100 000 *euro* no Eiropas Komisijas, kas pilnā apmērā tiks izlietoti Latvijā, tādējādi radot papildus ieņēmumus valsts budžetā.  |
| 3. | Projekta izstrādē iesaistītās institūcijas | Ārlietu ministrija sadarbībā ar biedrību „Latvijas Platforma attīstības sadarbībai’’ (LAPAS) |
| 4. | Cita informācija | Projektam nav ietekmes uz budžetu. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2014. gads** | Turpmākie trīs gadi (*euro*) |
| **2015.** | **2016.** | **2017.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 |  |  |  |  |
|  |  |  |  |
| 0 | 0 | 0 | 0 |
| 5. Precizēta finansiālā ietekme: | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Līdzfinansējumu Attīstības gada aktivitāšu īstenošanas projekta nodrošināšanai sedz no valsts budžeta 2015. gadam programmas „07.00.00 „Attīstības sadarbības projekti un starptautiskā palīdzība”.  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ārlietu ministrija, biedrība „Latvijas Platforma attīstības sadarbībai’’ (LAPAS), Finanšu ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar rīkojuma projekta izpildi nav nepieciešams veidot jaunas institūcijas, nav plānots likvidēt esošās institūcijas un nav plānots reorganizēt esošu institūciju vai arī apvienot esošas institūcijas. |
| 3. |  Cita informācija | Nav |

Anotācijas II, IV, V un VI sadaļa – projekts šīs jomas neskar.

Ārlietu ministra vietā

ekonomikas ministrs V.Dombrovskis

Vīza: valsts sekretāra p.i. I.Skujiņa

13.08.2014 10:00

2178

Madara Siliņa

Ārlietu ministrijas

Ekonomisko attiecību un attīstības sadarbības politikas departamenta

Attīstības sadarbības politikas nodaļas vecākā referente

Tālr: 67016420; e-pasts: madara.silina@mfa.gov.lv